ยี่สุ่น สนิทวงศ์ ณ อยุธยา

ยี่สุ่น สนิทวงศ์ ณ อยุธยา (สกุลเดิม มังกรพันธุ์; 5 มีนาคม พ.ศ. 2436 – 16 มีนาคม พ.ศ. 2529) เป็นภรรยาของหม่อมราชวงศ์สุวพันธุ์ สนิทวงศ์ เป็นมารดาของหม่อมหลวงสร้อยระย้า ยุคล และท่านผู้หญิงพวงร้อย อภัยวงศ์ เป็นพระปัยยิกาฝ่ายพระชนนีของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ประวัติ.
ชีวิตช่วงต้นและการศึกษา.
ยี่สุ่นเกิดเมื่อวันที่ 5 มีนาคม พ.ศ. 2436 เป็นธิดาของศาสนาจารย์ กิมเฮง มังกรพันธุ์ กับทองอยู่ (สกุลเดิม ปักษานนท์)#เปลี่ยนทาง ในครอบครัวเชื้อสายจีน#เปลี่ยนทาง บิดาเป็นอาจารย์สอนศาสนาคริสต์นิกายโปรเตสแตนต์#เปลี่ยนทาง เป็นศิษยาภิบาลประจำคริสตจักรวัฒนา และคริสตจักรที่ 1 สำเหร่ บิดาเห็นความสำคัญของการศึกษาจึงส่งให้บุตรสาวไปเรียนที่โรงเรียนกุลสตรีวังหลัง (ปัจจุบันเป็นที่ตั้งของอาคารคณะพยาบาลศาสตร์ โรงพยาบาลศิริราช)#เปลี่ยนทาง เธอพูดภาษาอังกฤษได้คล่อง แต่งกายดี วางตัวเหมาะสมตามธรรมเนียมร่วมสมัย พร้อมกับรักษาคุณลักษณะของหญิงไทยได้อย่างไร้ข้อบกพร่อง#เปลี่ยนทาง 
ชีวิตสมรส.
หลังเข้าสู่วัยสาวได้ไม่นาน ยี่สุ่นสมรสกับหม่อมราชวงศ์สุวพันธุ์ สนิทวงศ์ โอรสในพระวรวงศ์เธอ พระองค์เจ้าสายสนิทวงศ์ ซึ่งสำเร็จวิชาแพทย์จากยุโรปท่านแรกของเมืองไทย ผู้เพียบพร้อมไปด้วยวัยวุฒิ คุณวุฒิ โภคสมบัติ ทรัพย์สิน และบริวาร ตามความต้องการของผู้ใหญ่ ตามประวัติส่วนตัวของยี่สุ่นระบุว่า "...ต้องใช้คุณสมบัติหลายประการเป็นเครื่องรักษาฐานะ ต้องใช้ความมีน้ำใจเมตตากรุณาเป็นเครื่องผูกไมตรี และต้องใช้ความอุตสาหะวิริยะอย่างมาก เพื่อที่จะอดกลั้น อดทน และข่มใจให้ได้ต่อเนื่อง กระทั่งเหตุอันไม่พึงปรารถนาผ่านพ้นไป และความน่ายินดีทั้งหลายทั้งปวงเข้ามาแทนที่"#เปลี่ยนทาง ในครอบครัวของสามี ยี่สุ่นวางตัวได้อย่างเหมาะสมและมีใจเอื้ออารี เป็น "คุณพี่" ของบรรดาภรรยาของสามี และเป็น "แม่เลี้ยง" ของลูกต่างภรรยาที่อาศัยร่วมเรือนเดียวกันอย่างกลมเกลียว#เปลี่ยนทาง 
ยี่สุ่นมีบุตรกับหม่อมราชวงศ์สุวพันธ์ทั้งหมด 4 คน ดังนี้#เปลี่ยนทาง 
พระธิดาคนหนึ่งของหม่อมหลวงสร้อยระย้า คือ หม่อมเจ้าพันธุ์สวลี ยุคล สมรสกับหม่อมราชวงศ์อดุลกิติ์ กิติยากร มีธิดาด้วยกัน คือ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ อภิเษกสมรสกับพระบาทสมเด็จพระวชิรเกล้าเจ้าอยู่หัว มีพระธิดาเพียงพระองค์เดียว คือ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา#เปลี่ยนทาง 
ปัจฉิมวัย.
ยี่สุ่นเริ่มมีอาการเจ็บป่วยและรักษาตัวที่โรงพยาบาลสมิติเวช การนี้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีได้ประทานแจกันดอกไม้เยี่ยม ส่วนพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงเยี่ยมและประทานเกียรติแก่ยี่สุ่นอย่างสูง#เปลี่ยนทาง 
ยี่สุ่นถึงแก่กรรมลงเมื่อเวลา 19.30 น. ของวันที่ 16 มีนาคม พ.ศ. 2529 ที่โรงพยาบาลสมิติเวช#เปลี่ยนทาง ศพบำเพ็ญกุศลที่ศาลากวีนิรมิต วัดเทพศิรินทราวาส กรุงเทพมหานคร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าฯ พระราชทานหีบกุดั่นเทียบเท่าผู้ได้รับเครื่องราชอิสริยาภรณ์จุลจอมเกล้า ชั้นจตุตถจุลจอมเกล้า พระราชทานพวงมาลาวางหน้าหีบศพ ทรงรับศพไว้ในพระบรมราชานุเคราะห์ และพระราชทานเพลิงเป็นกรณีพิเศษ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระศรีนครินทราบรมราชชนนี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพวงมาลา สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ประทานพวงมาลา#เปลี่ยนทาง 
การทำงาน.
ยี่สุ่นแต่งงานกับหม่อมราชวงศ์สุวพันธุ์ในช่วงที่เขามุ่งมั่นในการทำเกษตรกรรม ยี่สุ่นติดตามสามีไปทุกหนแห่ง หากเป็นท้องที่ทุรกันดารก็ต้องขี่ม้าเข้าไป#เปลี่ยนทาง สังเกตได้จากนามของบุตร คือ "สร้อยระย้า" โดยตั้งตามชื่อข้าวที่หม่อมราชวงศ์สุวพันธ์ผสมขึ้นใหม่ ซึ่งออกรวงเป็นระย้า เขาจึงตั้งชื่อข้าวพันธุ์ดังกล่าวว่า "สร้อยระย้า" บุตรสาวคนนี้เกิดขึ้นมาในช่วงที่ข้าวพันธุ์นี้ออกรวงพอดี#เปลี่ยนทาง จนกระทั่งช่วง 16 ปีสุดท้ายในการทำงานของหม่อมราชวงศ์สุวพันธุ์ ยี่สุ่นจะทำงานประดุจผู้ช่วยพยาบาล#เปลี่ยนทาง ด้วยการใช้ความสามารถด้านภาษาให้เกิดประโยชน์ มีบทบาทสำคัญในการเขียนใบสั่งยาเป็นภาษาอังกฤษ และทำเอกสารส่งผู้ป่วยจากพื้นที่เกษตรกรรมเข้าโรงพยาบาลในเขตเมือง#เปลี่ยนทาง การทำงานสนับสนุนสามีนี้สามารถช่วยเหลือผู้ป่วยที่เป็นเด็กและสตรีได้จำนวนมาก#เปลี่ยนทาง 
นอกจากนี้ยี่สุ่นยังมีความสามารถด้านการประกอบอาหาร โดยเขียนตำราอาหาร "ตำราอาหารของคุณยี่สุ่น" ถูกรวบรวมไว้ในตำราอาหาร "ตำหรับสายเยาวภา" ได้แก่ เยลลี่ผลฝรั่ง แกงอันโจวี แกงตะพาบน้ำเทียม น้ำพริกผัด ขาหมูต้มเค็ม แบบไหหลำ และแกงฮังเล#เปลี่ยนทาง